Laufey Lín Jónsdóttir

Laufey Lín Bing Jónsdóttir (f. 23. apríl 1999), þekkt sem Laufey, er íslensk söngkona og lagahöfundur. Hún semur popptónlist með vægum djassáhrifum. Móðir Laufeyjar er kínversk og spilar á fiðlu en faðir hennar íslenskur.

Laufey spilaði 15 ára á selló fyrir Sinfóníuhljómsveit Íslands. Hún sigraði Söngkeppni Samfés árið 2014. Árin 2014 og 2015 tók hún þátt í Ísland Got Talent og The Voice Ísland þar sem hún komst í undanúrslit. Árið 2018 hóf hún nám við Berk­lee-tón­list­ar­há­skólann í Boston í Bandaríkjunum á forsetastyrk. Hún útskrifaðist þaðan árið 2021. 

Fyrsta smáskífan hennar, „Street by Street“, kom út árið 2020 og sló í gegn í útvarpi. Árið 2021 gaf hún út sína fyrstu stuttskífu, Typical of Me. Ári síðar kom út fyrsta breiðskífa hennar, Everything I Know About Love, sem komst á vinsældalista á Íslandi og í Bandaríkjunum. Laufey hóf að spila með listamönnum á Englandi og kom fram á BBC. Árið 2022 kom hún fram í þætti Jimmy Kimmel Live! í Bandaríkjunum. Sama ár var hún mest streymdi djasslistarmaður á Spotify með 425 milljónir streyma.

Önnur breiðskífa hennar, Bewitched, kom út 8. september 2023 og hlaut tilnefningu í flokki hefðbundinnar popptónlistar á 66. árlegu Grammy-verðlaunahátíðinni. Svo fór að Laufey vann verðlaunin.Laufey hlaut Grammy-verðlaun Vísir, sótt 4/2 2024 Fyrsta smáskífa plötunnar, „From the Start“, komst á vinsældalista í nokkrum löndum. Í kjölfarið tilkynnti hún um tónleikaferðalag um Norður-Ameríku, Bewitched: The Goddess Tour, til að kynna plötuna. Þriðja breiðskífan hennar, A Matter of Time, var gefin út í ágúst 2025.
Sú skífa hlaut einnig Grammy-verðlaun í flokki hefðbundins popps árið 2026. Grammys nominations full winners nominees list Grammy.com, sótt 2. febrúar 2026

Útgefið efni
Breiðskífur
 Everything I Know About Love (2022)
 Bewitched  (2023)
 A Matter of Time (2025)

Stuttskífur
 Typical of Me (2021)
 The Reykjavík Sessions (2022)
 A Very Laufey Holiday (2022)
 Christmas With You  (2023)

Tónleikaplötur
 A Night at the Symphony  (2023)

Tónleikamyndir 
 A Night at the Symphony: Hollywood Bowl (2024)

Tilvísanir

Tenglar




Flokkur:Íslenskar söngkonur
Flokkur:Íslenskir kvenhljóðfæraleikarar
Flokkur:Íslenskir Grammy-verðlaunahafar
Flokkur:Handhafar riddarakross Hinnar íslensku fálkaorðu